CELEX: 62009TN0096
Language: et
Date: 2009-03-10 00:00:00
Title: Kohtuasi T-96/06: 10. märtsil 2009 esitatud hagi – UCAPT versus nõukogu

18.4.2009   
            
            
               ET
            
            
               Euroopa Liidu Teataja
            
            
               C 90/37
            
         10. märtsil 2009 esitatud hagi – UCAPT versus nõukogu
   (Kohtuasi T-96/06)
   2009/C 90/57
   Kohtumenetluse keel: prantsuse
   
      Pooled
   
   
      Hageja: Union de Coopératives Agricoles des Producteurs de Tabac de France (UCAPT) (Pariis, Prantsusmaa) (esindajad: advokaadid B. Peignot ja D. Garreau)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               Tühistada nõukogu 19. jaanuari 2009. aasta määrus (EÜ) nro73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003;
            
         
               —
            
            
               mõista kohtukulud summas 10 000 eurot välja nõukogult.
            
         
      Väited ja peamised argumendid
   
   Käesoleva hagiga palub hageja tühistada nõukogu määruse (EÜ) nr 73/2009 (1), mis käsitleb ühise põllumajanduspoliitika raames põllumajandustootjate suhtes kohaldatavaid otsetoetuskavade ühiseeskirju ning mille artikkel 135 sätestab, et alates 2011. eelarveaastast vähendatakse tubakatootjatele makstavat otsetoetuse taset 50 % võrra võrreldes aastatel 2000, 2001 ja 2002 keskmiselt makstud toetuse tasemega. Selline vähendamine oli sätestatud juba määruse nr 1782/2003 (2) artikliga 143e.
   Hageja esitab oma hagi põhjendamiseks neli väidet, mille kohaselt:
   
               —
            
            
               on rikutud menetlusnorme, kuna enne vaidlustatud määruse vastuvõtmist ei viidud tubakasektori toetuskava reformi kohta läbi mõju-uuringut;
            
         
               —
            
            
               on samuti võimu kuritarvitatud;
            
         
               —
            
            
               on rikutud proportsionaalsuse põhimõtet, kuna otsetoetuste vähendamine 50 % võrra on ebasobiv selleks, et saavutada tubaka toetuskava reformiga taotletavat kahte eesmärki, milleks on hindade ühtlustamine maailmaturul ja maaelu arengu programmides tubakapiirkondade ümberkorraldusmeetmete edendamine;
            
         
               —
            
            
               on rikutud EÜ artiklit 33, kuna vaidlustatud määrus eirab ühise põllumajanduspoliitika teatud eesmärke nagu eesmärki kindlustada põllumajandusega tegeleva rahvastikuosa rahuldav elatustase ja stabiliseerida turud.
            
         
      (1)  Nõukogu 19. jaanuari 2009. aasta määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, lk 16).
   
      (2)  Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (EÜT L 270, lk 1; ELT eriväljaanne 03/40, lk 269)